Koronavirus erotti 70 vuotta naimisissa olleen parin – jälleennäkemistä ei voi kuivin silmin seurata: "Rakas, olen niin onnellinen nähdessäni sinut" - MTVuutiset.fi
Michelle ja Ron päättivät vuonna 2019 avioitua siellä, missä heidän rakkaustarinansa alkoi. Kaksikko sanoi "tahdon" Cleveland Hopkinsin lentokentällä matkatavarahihnan ääressä!
Julkaistu 29.05.2020 13:55
70 vuotta naimisissa olleen pariskunnan jälleennäkemistä ei voi katsella kuivin silmin.
Koronavirus erotti 70 vuotta naimisissa olleen pariskunnan, mutta vain hetkeksi. 91-vuotias Walter Willard pääsi koronasta huolimatta viimein näkemään 89-vuotiaan vaimonsa Jeanin uudelleen, kertoo CBS.
Vaimo joutu muuttamaan hoivakotiin
Waler ja Jean avioituivat noin parikymppisinä. Kaksikko onkin viettänyt jo vuosikymmeniä yhdessä.
Vuoden 2019 syksyllä Jean kaatui ja hänen lonkkansa murtui. Naisella on dementian oireita, ja hän joutuikin muuttamaan hoivakotiin. Walter kävi vaimonsa luona joka päivä, kunnes koronakevät 2020 iski.
– Isäni meni sinne joka päivä ja vietti siellä suurimman osan päivää, alussa hän oli paikalla aamusta iltaan, kunnes Jean meni nukkumaan, tytär Wendy kuvailee.
Kun koronavirus iski, hoitokoti otti käyttöön rajoitukset. Walter ei enää päässytkään tapaamaan vaimoaan.
Erossaolo oli rankkaa molemmille
Tytärten mukaan Jean otti rajoitukset raskaasti: hän itki ja kyseli miehensä perään. Myös Walter kärsi tilanteesta.
– Hänen tilansa meni alamäkeä nopeasti, kun hän ei voinutkaan nähdä Jeania, Wendy kuvailee.
Erossaolon aikana Walter kaatui; hän sai aivoverenvuodon ja joutui leikkaukseen. Perhe ymmärsi, että jotakin täytyy tehdä.
Saivat erityisluvan muuttoon
Wendy kirjoitti Jeanin hoivakotiin. Koronasäännökset estivät alun perin Walteria muuttamasta vaimonsa luo, sillä hoitokodissa oli havaittu koronatartuntoja. Parin tarinan kuullessaan johtaja päätti tehdä poikkeuksen.
Jälleennäkeminen tallenti videolle. Jos julkaisu ei näy, katso se täällä.
– Kerroin, mitä pelkäämme. Pelkäämme, että menetämme toisen heistä, eivätkä he koskaan enää näe toisiaan, Wendy kuvailee.
Perhe oli valmis ottamaan muuttoon liittyvän terveysriskin. Wendy kertoo hoivakodin johtajan soittaneen hänelle heti ja luvanneen, että Walterin muutto järjestetään.
"Rakas, olen niin onnellinen nähdessäni sinut"
Walterin ja Jeanin jälleennäkeminen oli koskettava. Tavatessaan pari vaihtoi useita suudelmia, halasi ja itki.
– Rakas, olen niin onnellinen nähdessäni sinut, Jean totesi miehelleen.
Walter kyseli itkevältä vaimoltaan, voiko tämä hyvin, mihin nainen vastasi "minun oli ikävä sinua".
Pari jakaa nyt huoneen hoivakodissa. Perhe odottaa, että pääsee tapaamaan heitä koronatilanteen hellittäessä.
LUE MYÖS: Vanhainkodin hoitaja huomasi 94-vuotiaan miehen katsovan edesmenneen vaimonsa kuvaa iltaisin ennen nukkumaanmenoa – hankki lahjan, joka liikutti vanhuksen kyyneliin
Lue lisää lifestyle-aiheista
Lähteet: Cbsnews.com, CBS6albany.com
Rakkaus Koronavirus Hyvän mielen jutut Terveys ja hyvinvointi